Neuvoston asetus (EHTY, ETY, Euratom) N:o 2799/85, annettu 27 päivänä syyskuuta 1985, Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen muuttamisesta



Virallinen lehti nro L 265 , 08/10/1985 s. 0001 - 0010

Suomenk. erityispainos Alue 1 Nide 2 s. 0045

Espanjank. erityispainos: Luku 01 Nide 5 s. 0016

Ruotsink. erityispainos Alue 1 Nide 2 s. 0045

Portugalink. erityispainos: Luku 01 Nide 5 s. 0016



NEUVOSTON ASETUS (EHTY, ETY, EURATOM) N:o 2799/85, annettu 27 päivänä syyskuuta 1985, Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen muuttamisesta EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 24 artiklan, ottaa huomioon komission ehdotuksen, joka on tehty henkilöstösääntökomitean annettua lausuntonsa, ottaa huomioon edustajakokouksen lausunnon, ottaa huomioon yhteisön tuomioistuimen lausunnon, sekä katsoo, että asetuksen (ETY, Euratom, EHTY) N:o 259/68 (), sellaisena kuin se on viimeksi muutettuna asetuksella (EHTY, ETY, Euratom) N:o 1915/85 (), 2 artiklassa vahvistetaan Euroopan yhteisöjen virkamiehiin sovellettavat henkilöstösäännöt ja 3 artiklassa näiden yhteisöjen muuta henkilöstöä koskevat palvelusuhteen ehdot; neuvoston tehtävänä on päättää määräenemmistöllä komission ehdotuksesta ja kuultuaan niitä muita toimielimiä, joita asia koskee, näiden henkilöstösääntöjen ja palvelussuhteen ehtojen muuttamisesta, ja vaikuttaa aiheelliselta kyseisten henkilöstösääntöjen ja palvelussuhteen ehtojen soveltamisesta saatujen kokemusten sekä jäsenvaltioissa erityisesti eläkkeiden ja sosiaaliturvan osalta tapahtuneen kehityksen perusteella tehdä tässä asetuksessa säädettyjä muutoksia, ottaen huomioon sen, että komission ehdotuksessa tarkoitetut muut kysymykset ovat edelleen ratkaisematta, ON ANTANUT TÄMÄN ASETUKSEN: 1 LUKU EUROOPAN YHTEISÖJEN VIRKAMIEHIIN SOVELLETTAVIEN HENKILÖSTÖSÄÄNTÖJEN MUUTTAMISESTA 1 artikla Korvataan 41 artiklan 3 kohdan viides alakohta seuraavasti: «Asianomaisen on esitettävä vaaditut kirjalliset todisteet, ja ilmoitettava toimielimelle kaikki sellaiset tekijät, jotka ovat omiaan muuttamaan hänen oikeuksiaan. Korvaukseen, sekä neljännessä alakohdassa tarkoitettuun viimeiseen kokonaispalkkaan sovelletaan sellaisen yhteisöissä tai sen ulkopuolella olevan valtion osalta vahvistettua korjauskerrointa, jossa korvauksensaaja on osoittanut kotipaikkansa olevan. Jos kyseisen edunsaajan kotipaikka on maassa, johon ei sovelleta mitään korjauskerrointa, sovelletaan korjauskerrointa 100. Korvaus ilmoitetaan Belgian frangeina. Se maksetaan edunsaajan asuinpaikan valuuttana. Korvaus, joka maksetaan muuna valuuttana kuin Belgian frangeina, lasketaan 63 artiklan toisessa alakohdassa tarkoitettujen valuuttakurssien perusteella.» 2 artikla Korvataan 50 artiklan viides kohta seuraavasti: «Sovelletaan 41 artiklan 3 kohtaa sen viidennestä alakohdasta alkaen yhdeksänteen alakohtaan asti.» 3 artikla Korvataan 52 artiklassa sanojen «siirretään eläkkeelle» jälkeen oleva teksti seuraavasti: «- joko viran puolesta sen kuukauden viimeisenä päivänä, jonka aikana hän täyttää 65 vuotta, tai - hänen omasta hakemuksestaan sen kuukauden viimeisenä päivänä, jonka osalta hän on tehnyt hakemuksen, jos hän on vähintään 60-vuotias tai jos hän on 50-60 vuotias, silloin kuin hän täyttää välittömästi myönnettävää eläkettä koskevat edellytykset liitteessä VIII olevan 9 artiklan mukaisesti. Mitä 48 artiklan toisen kohdan toisessa virkkeessä säädetään, sovelletaan soveltuvin osin.» 4 artikla Korvataan 53 artiklassa olevien sanojen «78 artiklassa säädetyt» jälkeen oleva teksti seuraavasti: «siirretään viran puolesta eläkkeelle sen kuukauden viimeisenä päivänä, jona nimittävä viranomainen toteaa virkamiehen olevan lopullisesti kyvytön hoitamaan tehtäviään.» 5 artikla Poistetaan 73 artiklan 4 kohta. 6 artikla Henkilöstösääntöjen 79 artiklassa: 1) lisätään ensimmäiseen alakohdassa olevien sanojen «ilman palveluksessaolon pituutta» jälkeen sanat «tai ikää»; 2) poistetaan toisessa alakohdassa sanat «lukuun ottamatta henkilökohtaisista syistä myönnettyä lomaa siltä kaudelta, jonka aikana hän ei 40 artiklan 3 kohdan mukaan ole saanut eläkeoikeuksia»; 3) lisätään alakohta seuraavasti: «Kyseisen määrän on oltava vähintään 42 prosenttia virkamiehen viimeisestä peruspalkasta, kun hänen kuolemansa on aiheutunut jostakin 78 artiklan toisessa alakohdassa tarkoitetusta seikasta.» 7 artikla Lisätään 79 artiklaan artikla seuraavasti: «79 a artikla Jäljempänä 79 artiklan määräyksiä sovelletaan soveltuvin osin virkamiehen tai entisen virkamiehen leskeen.» 8 artikla Henkilöstösääntöjen 80 artiklassa: - korvataan toisessa alakohdassa sanat «joka saa» sanoilla «puoliso, joka saa», - korvataan neljännen alakohdan ensimmäinen virke seuraavasti: «jos vanhuus- tai työkyvyttömyyseläkettä saaneen virkamiehen tai entisen virkamiehen puoliso, joka ei itse ole virkamies eikä tilapäinen muuhun henkilöstöön kuuluva, kuolee, jälkeenjääneen huollettavana olevat lapset saavat orvoneläkettä», ja - lisätään viidennen alakohdan loppuun sanat «samoin kuin sellaisen entisen virkamiehen kuollessa, virkasuhde on päättynyt ennen kuin hän on täyttänyt 60 vuotta ja joka on pyytänyt, että hänen oikeutensa vanhuuseläkkeeseen lykätään sen kalenterikuukauden ensimmäiseen päivään, jona hän täyttää 60 vuotta». 9 artikla Lisätään 81 artiklan jälkeen artikla seuraavasti: «81 a artikla 1. Sen estämättä, mitä muissa, etenkin jälkeenjääneen eläkkeeseen oikeutettujen oikeudenomistajien saaman eläkkeen vähimmäismääriä koskevissa määräyksissä säädetään, jälkeenjääneen eläkkeiden kokonaismäärä, jota on korotettu kotitalouslisillä ja josta on vähennetty verot ja muut pakolliset pidätykset, joita leski ja muut oikeudenomistajat voivat vaatia, voi olla enintään: a) jos kyse on johonkin 35 artiklassa tarkoitettuun asemaan kuuluvasta virkamiehestä, sen peruspalkan määrä, johon asianomaisella olisi oikeus samassa palkkaluokassa ja samalla tasolla, jos hän olisi elossa, korotettuna kotitalouslisillä, jotka olisi maksettu hänelle tässä tapauksessa ja joista olisi vähennetty verot ja muut pakolliset pidätykset; b) sitä päivää edeltävällä kaudella, jolloin a alakohdassa tarkoitettu virkamies olisi täyttänyt 65 vuotta, sen vanhuuseläkkeen määrä, johon hänellä elossa ollessaan olisi ollut oikeus kyseisestä päivästä alkaen, ja joka perustui virkamiehen kuolinhetkellään saavuttamaan palkkaluokkaan ja tasoon, siten, että kyseistä määrää korotetaan perhelisillä, joihin asianomaisella olisi ollut oikeus ja siitä vähennetään verot ja muut pakolliset pidätykset; c) sellaisen entisen virkamiehen kuollessa, joka sai vanhuus- tai työkyvyttömyyseläkettä, eläkkeen määrä, johon asianomaisella olisi ollut oikeus, jos hän olisi elossa, ja kyseiseen määrään lisätään tai siitä vähennetään b alakohdassa tarkoitetut tekijät; d) sellaisen entisen virkamiehen kuollessa, jonka virkasuhde on päättynyt ennen kuin hän on täyttänyt 60 vuotta ja joka on pyytänyt että, hänen eläkkeensä siirrettäisiin alkamaan sen kalenterikuukauden ensimmäisenä päivänä, joka on sitä kuukautta seuraava kuukausi, jonka aikana hän on täyttänyt 60 vuotta, vanhuuseläkkeen määrä, johon asianomaisella olisi ollut oikeus täytettyään 60 vuotta, jos hän olisi elossa, siten, että kyseiseen määrään lisätään tai siitä vähennetään b alakohdassa tarkoitetut tekijät, e) sellaisen virkamiehen tai entisen virkamiehen kuollessa, jolla kuolinpäivänään oli oikeus korvaukseen joko henkilöstösääntöjen 41 tai 50 artiklan mukaan, asetuksen (ETY, Euratom, EHTY) N:o 259/68 5 artiklan mukaan, asetuksen (Euratom, EHTY, ETY) N:o 2530/72 3 artiklan mukaan, asetuksen (EHTY, ETY, Euratom) N:o 1543/73 3 artiklan mukaan, asetuksen (EHTY, ETY, Euratom) N:o 2150/82 2 artiklan mukaan tai asetuksen (EHTY, ETY, Euratom) N:o 1679/85 3 artiklan mukaan, korvauksen määrä, johon asianomaisella olisi ollut oikeus, jos hän olisi elossa, siten, että kyseiseen määrään lisätään tai siitä vähennetään b alakohdan tarkoitetut tekijät, ja f) sitä päivää seuraavalta kaudelta, jolloin e alakohdassa tarkoitetun entisen virkamiehen oikeudet korvaukseen olisivat päättyneet, vanhuuseläkkeen määrä, johon asianomaisella olisi ollut oikeus, jos hän olisi elossa, ja jos eläkeoikeuksien saamiselle asetetut ikää koskevat edellytykset olisivat hänen osaltaan täyttyneet kyseisenä päivänä siten, että kyseiseen määrään lisätään tai siitä vähennetään b alakohdassa tarkoitetut tekijät. 2. Sovellettaessa, mitä 1 kohdassa säädetään, sellaisia korjauskertoimia, jotka voivat vaikuttaa kyseisiin määriin, ei oteta huomioon. 3. Edellä 1 kohdan a-f alakohdassa määritetty enimmäismäärä jaetaan niille, jotka saavat jälkeenjääneen eläkettä suhteessa heille kullekin kuuluviin oikeuksiin 1 kohtaa lukuun ottamatta. Henkilöstösääntöjen 82 artiklan 1 kohdan toista, kolmatta ja neljättä alakohtaa sovelletaan kyseisestä jaosta saatuihin määriin.» 10 artikla Lisätään 85 artiklan jälkeen luku ja artikla seuraavasti: «5 LUKU YHTEISÖJEN SIJAANTULO 85 a artikla 1. Jos ulkopuolinen on vastuussa näissä henkilöstösäännöissä tarkoitetun henkilön kuolemasta, tapaturmasta tai sairaudesta, uhrin tai hänen oikeudenomistajiensa oikeudet vastuussa olevia ulkopuolisia vastaan käytävässä oikeudenkäynnissä siirtyvät suoraan yhteisöille niissä rajoissa, joissa yhteisöille henkilöstösääntöjen perusteella syntyy velvollisuuksia vahinkotapahtuman vuoksi. 2. Edellä 1 kohdassa tarkoitetun sijaantulon soveltamisalaan kuuluvat: - palkat, jotka on maksettu 59 artiklan mukaisesti virkamiehelle tämän tilapäisen työkyvyttömyyden aikana, - henkilöstösääntöjen 70 artiklan mukaisesti suoritetut maksut eläkettä saavan virkamiehen tai entisen virkamiehen kuoleman vuoksi, - sairaus- ja vahinkovakuutusta koskevat etuudet, jotka on annettu henkilöstösääntöjen 72 ja 73 artiklan ja niiden soveltamista koskevien säännösten mukaan, - 75 artiklassa tarkoitettujen ruumiinkuljetuksesta aiheutuneiden matkakulujen maksaminen, - täydentävät kotitalouslisät, jotka maksetaan 67 artiklan 3 kohdan ja liitteessä VII olevan 2 artiklan 3 ja 5 kohdan mukaisesti huollettavana olevan lapsen vakavan sairauden, vamman tai työkyvyttömyyden vuoksi, - työkyvyttömyyseläkkeet, jotka maksetaan sellaisen onnettomuuden tai sairauden vuoksi, joka aiheuttaa virkamiehelle lopullisen työkyvyttömyyden hoitaa tehtäviään, - jälkeenjääneen eläkkeet, jotka maksetaan virkamiehen tai entisen virkamiehen kuoleman vuoksi tai eläkettä saavan virkamiehen tai entisen virkamiehen puolison kuoleman vuoksi, joka ei ole virkamies eikä tilapäiseen muuhun henkilöstöön kuuluva, - orvoneläkkeet, jotka maksetaan iästä riippumatta virkamiehen tai entisen virkamiehen lapselle, jos kyseisellä lapsella on vakava sairaus, vamma tai työkyvyttömyys, joka estää häntä huolehtimasta toimeentulostaan huoltajansa kuoleman jälkeen. 3. Yhteisöjen sijaantulo ei kuitenkaan koske sellaisten yksinomaan henkilökohtaisten tapahtumasta johtuneiden seikkojen hyvittämistä, kuten henkisen loukkauksen, kivun ja säryn korvaamista, eikä sitä osaa kosmeettista haittaa ja muita haittoja, joka on suurempi kuin näistä vahingoista ja menetyksistä 73 artiklaa soveltaen maksettava määrä. 4. Edellä 1, 2 ja 3 kohdan määräykset eivät voi olla esteenä yhteisöjen välittömille toimille.» 11 artikla Poistetaan 105 artikla. 12 artikla Korvataan liitteessä VIII oleva 4 artikla seuraavasti: «4 artikla Virkamies, joka oltuaan viimeisenä työssäolokautenaan joko virkamiehenä tai tilapäisenä muuhun henkilöstöön kuuluvana jonkin toimielimen palveluksessa, ja joka palaa jonkin yhteisöjen toimielimen palvelukseen, saa uudelleen eläkeoikeudet. Hän voi pyytää, että hänen eläkeoikeuksiaan laskettaessa otetaan huomioon koko se aika, jona hän oli palveluksessa virkamiehenä tai tilapäisenä muuhun henkilöstöön kuuluvana, ja jonka osalta eläkemaksut ovat maksetut, edellyttäen, että hän maksaa takaisin siihen liittyvät määrät, jotka hänelle on mahdollisesti maksettu tämän liitteen 12 artiklan mukaan tai muuta henkilöstöä koskevien palvelussuhteen ehtojen 39 artiklan mukaan taikka jotka hän on saanut vanhuuseläkkeenä, ja tätä kokonaismäärää korotetaan yhdistettyjen korkojen määrällä, joka on 3,5 prosenttia vuodessa. Jos virkamies, joka saa vanhuuseläkettä ei suorita ensimmäisessä alakohdassa tarkoitettua korvausta, pääoman määrä, joka vastaa kyseisen vanhuuseläkkeen käypää arvoa sinä päivänä, jona kyseistä eläkettä koskevia korkoja ei enää makseta hänelle, hyvitetään hänelle korotettuna yhdistettyjen korkojen määrällä, joka on 3,5 prosenttia vuodessa ja joka maksetaan vanhuuseläkkeen muodossa siitä ikävuodesta alkaen, jolloin hän päättää tehtäviensä hoidon. Jos virkamiehellä on virkasuhteen lopullisesti päättyessä oikeus erorahaan, siitä vähennetään muuta henkilöstöä koskevien palvelussuhteen ehtojen 42 artiklan mukaan suoritettujen maksujen määrä; kun sillä, jota asia koskee, on oikeus vanhuuseläkkeeseen, hänen eläkeoikeutensa vähennetään suhteessa kyseisen artiklan mukaan maksettuihin määriin.» 13 artikla Korvataan liitteessä VIII olevan 14 artiklan ensimmäinen alakohta seuraavasti: «Oikeus työkyvyttömyyseläkkeeseen alkaa sitä kalenterikuukautta seuraavan kuukauden ensimmäisenä päivänä, jona virkamies siirtyy eläkkeelle henkilöstösääntöjen 53 artiklan mukaan.» 14 artikla Korvataan liitteessä VIII olevassa 17 artiklan ensimmäiseen alakohdassa olevat sanat «palveluksessaolon pituudesta riippumatta» sanoilla «palveluksessaolon pituudesta tai iästä riippumatta.» 15 artikla Lisätään liitteessä VIII olevassa 19 artiklassa olevien sanojen «on oikeus» jälkeen sanat «jollei 22 artiklan määräyksistä muuta johdu». 16 artikla Korvataan liitteessä VIII olevassa 20 artiklassa olevat sanat «18 ja 19 artiklassa» sanoilla «17 a, 18, 18 a ja 19 artiklassa». 17 artikla Lisätään liitteessä VIII olevassa 21 artiklan 1 kohdassa olevien sanojen «80 artiklan» jälkeen sanat «ensimmäinen, toinen ja kolmas alakohta». 18 artikla Poistetaan liitteessä VIII oleva 23 artikla. 19 artikla Korvataan liitteessä VIII oleva 27 artikla seuraavasti: «27 artikla Virkamiehen tai entisen virkamiehen eronneella vaimolla on oikeus tässä luvussa määriteltyyn jälkeenjääneen eläkkeeseen sillä edellytyksellä, että hän osoittaa, että hänellä itsellään on oikeus entisen puolisonsa kuollessa tämän maksamaan elatusapuun, joka on vahvistettu joko oikeuden päätöksellä tai entisten puolisoiden välisellä sopimuksella. Jälkeenjääneen eläke ei voi olla kuitenkaan elatusapua suurempi, sellaisena kuin elatusapu olisi maksettu hänen entisen puolisonsa kuolinhetkellä, ja mukautettu henkilöstösääntöjen 82 artiklassa säädettyjen yksityiskohtaisten sääntöjen mukaisesti. Eronnut vaimo menettää oikeutensa, jos hän menee uudelleen naimisiin ennen kuin hänen entinen puolisonsa kuolee. Häntä koskevat 26 artiklan määräykset, jos hän menee uudelleen naimisiin entisen puolisonsa kuoleman jälkeen.» 20 artikla Korvataan liitteessä VIII oleva 28 artiklan ensimmäinen kohta seuraavasti: «Jos on olemassa useita eronneita vaimoja, joilla on oikeus jälkeenjääneen eläkkeeseen, tai yksi tai useampi eronnut vaimo ja leski, joilla on oikeus jälkeenjääneen eläkkeeseen, kyseinen eläke jaetaan suhteellisesti kunkin avioliiton pituuden mukaisesti. Jäljempänä 27 artiklan toisessa ja kolmannessa kohdassa olevia edellytyksiä sovelletaan.» 21 artikla Muutetaan liitteessä VIII oleva 30 artikla seuraavasti: - korvataan sanat «on vakinaisessa palveluksessa» sanoilla «on jossakin henkilöstösääntöjen 35 artiklassa tarkoitetussa asemassa», - poistetaan sanat «kotipaikastansa». 22 artikla Poistetaan liitteessä VIII oleva 31 artiklassa olevat sanat «hänen kotipaikastansa». 23 artikla Lisätään liitteessä VIII olevan 31 artiklan jälkeen uusi artikla seuraavasti: «31 a artikla Kun on kulunut yli vuosi sellaisen entisen virkamiehen katoamisesta, jota tarkoitetaan liitteessä VIII olevassa 18 a artiklassa tai joka sai korvauksen joko henkilöstösääntöjen 50 artiklan tai asetuksen (ETY, Euratom, EHTY) N:o 259/68, asetuksen (Euratom, EHTY, ETY) N:o 2530/72, asetuksen (EHTY, ETY, Euratom) N:o 1543/73, asetuksen (EHTY, ETY, Euratom) N:o 2150/82 tai asetuksen (EHTY, ETY, Euratom) N:o 1679/85 mukaan, kyseisen entisen virkamiehen puoliso tai hänen huollettavanaan olleet henkilöt voivat tilapäisesti saada oikeudet jälkeenjääneen eläkkeeseen, johon he olisivat oikeutettuja tämän liitteen määräyksien mukaan.» 24 artikla Poistetaan liitteessä VIII olevassa 32 artiklassa sanat «hänen kotipaikastansa». 25 artikla Muutetaan liitteessä VIII oleva 33 artikla seuraavasti: - lisätään viittaus 31 a artiklaan 31 ja 32 artiklan väliin, ja - korvataan sana «eläkkeensaaja» sanoilla «entinen virkamies». 26 artikla 1. On tarpeen lisätä liitteessä VIII olevassa 21 artiklan 1 kohdan ensimmäisessä kohdassa, 22 artiklan kolmannessa alakohdassa, 24 artiklan ensimmäisen alakohdan ensimmäisessä virkkeessä, 25 artiklassa, 34 artiklan toisessa kohdassa, 42 ja 46 artiklassa olevan sanan «virkamies» jälkeen sanat « tai entinen virkamies, joka saa vanhuus- tai työkyvyttömyyseläkkeen». 2. Muutetaan liite VIII seuraavasti: - korvataan 14 artiklan toisessa ja kolmannessa kohdassa sekä 15 ja 43 artiklassa oleva sana «virkamies» sanoilla «entinen virkamies», - korvataan 14 artiklan kolmannessa kohdassa ja 18 a artiklan toisessa kohdassa oleva sana «virkamiehen» sanoilla «entisen virkamiehen», - korvataan 16 artiklassa olevat sanat «kun virkamies» sanoilla «kun entinen virkamies», ja - korvataan 31 artiklassa oleva sana «virkamiehen» sanoilla «entisen virkamiehen». 27 artikla Poistetaan liitteessä VIII olevan 45 artiklan viimeinen kohta. 28 artikla Poistetaan liitteessä VIII oleva 47 artikla. 2 LUKU YHTEISÖJEN MUUTA HENKILÖSTÖÄ KOSKEVIEN PALVELUSSUHTEEN EHTOJEN MUUTOKSET 29 artikla Lisätään 13 artiklaan alakohta seuraavasti: «Henkilöstösääntöjen 33 artiklan toista kohtaa sovelletaan soveltuvin osin.» 30 artikla Muutetaan 15 artikla seuraavasti: 1) nykyiset kaksi alakohtaa yhdistetään 1 kohdaksi, 2) lisätään kohta seuraavasti: «2. Henkilöstösääntöjen 43 artiklassa olevia huomautuksia koskevia määräyksiä sovelletaan vastaavasti 2 artiklan a, c ja d alakohdassa tarkoitettuihin muuhun henkilöstöön kuuluviin.» 31 artikla Korvataan 16 artiklan toinen kohta seuraavasti: «Kuitenkin henkilöstösääntöjen 59 artiklassa säädetty palkallinen sairasloma voi olla enintään 3 kuukautta tai muuhun henkilöstöön kuuluvan palveluksessaoloajan pituinen, jos se on pidempi kuin kolme kuukautta. Kyseistä lomaa ei voida jatkaa asianomaisen henkilön sopimuksen päättymistä pidemmäksi ajaksi.» 32 artikla Korvataan 28 artiklassa viimeinen alakohta seuraavasti: «Jos tilapäinen muuhun henkilöstöön kuuluva osoittaa, että hän ei voi saada korvauksia muun lakisääteisen sairausvakuutuksen perusteella, hän voi viimeistään kuukauden kuluttua sopimuksensa päättymisestä tekemästään pyynnöstä olla edelleen vakuutettu ensimmäisessä alakohdassa tarkoitetun sairausvakuutuksen mukaan enintään kuuden kuukauden ajan hänen sopimuksensa päätyttymisen jälkeen. Henkilöstösääntöjen 72 artiklan 1 kohdassa tarkoitettu maksu lasketaan muuhun henkilöstöön kuuluvan viimeisen peruspalkan perusteella ja hänen on maksettava puolet siitä. Se viranomainen, jolla on oikeus tehdä palvelukseen ottamista koskevia sopimuksia, voi päättää sen jälkeen, kun toimielimen neuvotteleva lääkäri on antanut lausuntonsa, että hakemuksen esittämistä koskevaa kuukauden määräaikaa ja edellisessä alakohdassa säädettyä kuuden kuukauden määräaikaa ei sovelleta, jos asianomaisella on vakava tai pitkäaikainen sairaus, jonka tämä on saanut palveluksessaolon aikana ja joka on ilmoitettu toimielimelle ennen kuin edellisessä alakohdassa säädetty kuuden kuukauden jakso on päättynyt edellyttäen, että asianomainen käy toimielimen järjestämässä terveystarkastuksessa.» 33 artikla Lisätään 28 artiklan jälkeen artikla seuraavasti: «28 a artikla 1. Entinen tilapäinen muuhun henkilöstöön kuuluva, joka jää työttömäksi palveluksessaolon päätyttyä jossakin Euroopan yhteisöjen toimielimessä ja: - joka ei saa Euroopan yhteisöjen maksamaa vanhuus- tai työkyvyttömyyseläkettä, - jonka palvelussuhteen ei johdu erottamisesta tai sopimuksen irtisanomisesta kurinpidollisista syistä, - jonka palvelussuhde on kestänyt vähintään kuusi kuukautta, ja - jolla on asuinpaikka jossakin yhteisöjen jäsenvaltioista, saa kuukausittaisen työttömyyskorvauksen jäljempänä määriteltyjen edellytysten mukaisesti. Jos hän voi saada työttömyyskorvausta kansallisen järjestelmän mukaan, hänen on tehtävä ilmoitus siitä sille toimielimelle, jonka palveluksessa hän oli, joka puolestaan ilmoittaa välittömästi siitä komissiolle. Tässä tapauksessa 3 kohdan mukaan maksetusta määrästä vähennetään kyseinen lisä. 2. Saadakseen työttömyyskorvauksen entisen tilapäisen muuhun henkilöstöön kuuluvan: a) on omasta pyynnöstään rekisteröidyttävä työnhakijaksi sen jäsenvaltion työvoimaviranomaisten rekisteriin, jossa hänen kotipaikkansa on; b) on täytettävä ne kyseisen jäsenvaltion lainsäädännössä säädetyt velvoitteet, jotka työkyvyttömyyskorvauksen saajalle kyseisen lainsäädännön mukaan on asetettu, ja c) annettava kuukausittain sille toimielimelle, jonka palveluksessa hän oli, toimivaltaisen kansallisen yksikön antama todistus, jossa täsmennetään onko hän täyttänyt a ja b alakohdassa vahvistetut velvoitteet, ja jonka kyseinen toimielin toimittaa välittömästi komissiolle. Yhteisö voi myöntää tai pitää ennallaan etuuden, vaikka b alakohdassa tarkoitetut kansalliset velvoitteet eivät täyty, jos kyseessä on sairaus, tapaturma, raskaus, työkyvyttömyys tai vastaava olosuhde tai jos toimivaltainen viranomainen on antanut vapautuksen kyseisten velvoitteiden täyttämisestä. Komissio vahvistaa tämän kohdan soveltamista koskevat tarpeelliset määräykset asiantuntijakomiteaa kuultuaan. 3. Työttömyyskorvaus vahvistetaan viittaamalla peruspalkkaan, jonka tilapäinen muuhun henkilöstöön kuuluva saa palveluksessaolonsa päättyessä. Tämä työttömyyskorvaus on: - 60 prosenttia peruspalkasta ensimmäisten kahdentoista kuukauden aikana, - 45 prosenttia peruspalkasta 13 kuukaudesta alkaen 18 kuukauteen asti, ja - 30 prosenttia peruspalkasta 19 kuukaudesta alkaen 24 kuukauteen asti. Näin määritettyjen määrien on oltava vähintään 30 000 Belgian frangia ja ne voivat olla enintään 60 000 Belgian frangia. Neuvosto voi komission ehdotuksesta tarkistaa vuosittain edellä mainitut vähimmäis- ja enimmäismäärät. 4. Työttömyyskorvaus maksetaan entiselle tilapäiselle muuhun henkilöstöön kuuluvalle enintään 24 kuukauden pituiseksi kaudeksi, joka alkaa hänen palveluksessaolonsa päättyessä. Jos entinen tilapäinen muuhun henkilöstöön kuuluva kuitenkin lakkaa tämän kauden aikana täyttämästä 1 ja 2 kohdassa tarkoitettuja edellytyksiä, korvauksen maksu keskeytetään. Korvausta aletaan maksaa uudelleen, jos entinen tilapäinen muuhun henkilöstöön kuuluva täyttää ennen tämän kauden päättymistä uudelleen kyseiset edellytykset eikä ole saanut oikeutta kansalliseen työttömyyskorvaukseen. 5. Entisellä muuhun henkilöstöön kuuluvalla, joka saa työttömyyskorvauksen, on oikeus henkilöstösääntöjen 67 artiklassa säädettyihin perhelisiin. Kotitalouslisä lasketaan työttömyyskorvauksen perusteella henkilöstösääntöjen liitteessä VII olevassa 1 artiklassa määrättyjen edellytysten mukaisesti. Asianomaisen on ilmoitettava joko hänelle itselleen tai puolisolleen maksetut muut samanluontoiset lisät ja ne vähennetään tämän artiklan perusteella maksetuista lisistä. Entisellä tilapäisellä muuhun henkilöstöön kuuluvalla on henkilöstösääntöjen 72 artiklassa säädetyin edellytyksin oikeus sairausvakuutukseen, eikä hänen tarvitse maksaa sitä itse. 6. Työttömyyskorvaukseen sekä perhelisiin sovelletaan sen jäsenvaltion korjauskerrointa, jossa asianomainen on osoittanut kotipaikkansa olevan. Työttömyyskorvauksiin sovellettava korjauskerroin on aina se, joka saadaan viimeisen vuosittaisen tarkastuksen tuloksena. Komissio maksaa kyseiset määrät sen maan valuuttana, jossa kyseinen kotipaikka on. Niihin sovelletaan henkilöstösääntöjen 63 artiklassa säädettyä valuuttakurssia. 7. Kunkin tilapäisen muuhun henkilöstöön kuuluvan on maksettava kolmasosa työttömyyskorvauksen rahoituksesta. Tämä maksu on 0,4 prosenttia asianomaisen peruspalkasta, ja siinä ei oteta huomioon virkamiehiin sovellettavien henkilöstösääntöjen 64 artiklassa säädettyjä korjauskertoimia. Tämä maksu vähennetään kuukausittain asianomaisen peruspalkasta ja maksetaan toimielimen maksettavana olevalla kahdella kolmasosalla korotettuna erityiseen työttömyysrahastoon. Kyseinen rahasto on toimielimien yhteinen rahasto ja nämä maksavat osuutensa kuukausittain komissiolle viimeistään kahdeksan päivän kuluttua palkkojen maksusta. Komissio antaa maksumääräyksen ja maksaa tästä artiklasta aiheutuvat kulut Euroopan yhteisöjen talousarvioon sovellettavan varainhoitoasetuksen mukaisesti. 8. Edelleen työttömänä olevalle entiselle tilapäiselle muuhun henkilöstöön kuuluvalle maksettavaan työttömyyskorvaukseen sovelletaan Euroopan yhteisöille suoritettavaan veroon sovellettavien edellytysten ja menettelyn vahvistamisesta annettua asetusta (ETY, Euratom, EHTY) N:o 260/68. 9. Työllisyys- ja työttömyysalan toimivaltaiset kansalliset yksiköt, jotka toimivat kansallisen lainsäädäntönsä mukaisesti, sekä komissio varmistavat tehokkaan yhteistyön tämän artiklan moitteettomaksi soveltamiseksi. 10. Yksityiskohtaiset säännöt tämän artiklan soveltamisesta on annettu yhteisöjen toimielimien yhteisellä päätöksellä annetussa asetuksessa, joka on tehty henkilöstösääntökomitean annettua lausuntonsa, sanotun kuitenkaan rajoittamatta 2 kohdan viimeisen alakohdan soveltamista. 11. Vuoden kuluttua tämän työttömyysvakuutusjärjestelmän perustamisesta ja sen jälkeen joka toinen vuosi komissio antaa neuvostolle kertomuksen järjestelmän taloudellisesta tilanteesta. Kyseisestä kertomuksesta erillisinä komissio voi antaa neuvostolle ehdotuksia 7 artiklassa säädettyjen maksujen mukauttamisesta, jos järjestelmän soveltaminen edellyttää sitä. Neuvosto päättää kyseisistä ehdotuksista 3 kohdan kolmannessa alakohdassa säädettyjen edellytysten mukaisesti». 34 artikla Lisätään 32 artiklaan kohta seuraavasti: «Muuhun henkilöstöön kuuluva voi tehdä kyseistä päätöstä koskevan valituksen henkilöstösääntöjen 9 artiklan 1 kohdassa säädetylle työkyvyttömyysasioita hoitavalle komitealle». 35 artikla Muutetaan 33 artikla seuraavasti: 1) lisätään 1 kohdan kolmannessa alakohdassa sanojen «kyseistä lukua korotetaan» jälkeen sanat «2 prosentilla kultakin huomioon otettavalta palvelusvuodelta ja henkilöstösääntöjen liitteessä VIII olevan 11 artiklan 2 ja 3 kohdan mukaan ja», 2) korvataan 1 kohdan viimeinen alakohta seuraavasti: «Työkyvyttömyyseläkkeen saajalla on oikeus henkilöstösääntöjen liitteessä VII määrättyjen edellytysten mukaisesti henkilöstösääntöjen 67 artiklassa tarkoitettuihin perhelisiin; kotitalouslisä lasketaan edunsaajan eläkkeen perusteella.» 3) henkilöstösääntöjen 4 kohdassa: a) korvataan toinen alakohta seuraavasti: «Jos asianomaista ei enää oteta yhteisöjen palvelukseen, hän saa: - joko 39 artiklassa säädetyn erorahan, joka lasketaan tosiasiallisesti suoritetun palveluksen perusteella, - tai jos hän on 2 artiklan a, c tai d alakohdassa tarkoitettu muuhun henkilöstöön kuuluva ja vähintään 50-vuotias, hän saa vanhuuseläkkeen henkilöstösääntöjen V osaston luvussa ja henkilöstösääntöjen liitteessä VIII määrättyjen edellytysten mukaisesti.» b) lisätään kolmas alakohta seuraavasti: «Kausi, jonka aikana hän on saanut työkyvyttömyyseläkkeen, otetaan huomioon vanhuuseläkettä laskettaessa ilman, että hänen olisi maksettava erääntyneitä maksuja.» 36 artikla Muutetaan 34 artikla seuraavasti: 1) poistetaan ensimmäisen kohdan viimeinen virke, 2) poistetaan toinen kohta, 3) lisätään kolmannessa kohdassa olevien sanojen «entinen muuhun henkilöstöön kuuluva» jälkeen sanat «joka saa työkyvyttömyyseläkettä, samoin kuin entisen muuhun henkilöstöön kuuluvan kuollessa» ja korvataan sanat «c tai d alakohdassa» sanoilla «a, c tai d alakohdassa», 4) lisätään kohta seuraavasti: «Jos muuhun henkilöstöön kuuluva tai entinen muuhun henkilöstöön kuuluva, joka saa työkyvyttömyys- tai vanhuuseläkettä, taikka entinen muuhun henkilöstöön kuuluva, jonka palvelussuhde on päättynyt ennen kuin hän on täyttänyt 60 vuotta ja joka on pyytänyt, että hänen vanhuuseläkkeensä maksamista siirretään sitä seuraavan kalenterikuukauden ensimmäiseen päivään, jolloin hän täyttää 60 vuotta, on ollut kadonneena yli vuoden, henkilöstösääntöjen liitteessä VIII olevan 5 ja 6 luvun tilapäisiä eläkkeitä koskevia määräyksiä sovelletaan soveltuvin osin puolisoon ja niihin henkilöihin, joiden katsotaan olevan kadonneen henkilön huollettavina.» 37 artikla Korvataan 36 artiklan ensimmäinen kohta seuraavasti: «Muuhun henkilöstöön kuuluvan leski saa henkilöstösääntöjen liitteessä VIII olevassa 4 luvussa määrättyjen edellytysten mukaisesti leskeneläkettä, jonka on oltava vähintään 35 prosenttia muuhun henkilöstöön kuuluvan saamasta viimeisestä kuukausittaisesta peruspalkasta, ja vähintään henkilöstösääntöjen liitteessä VIII olevassa 6 artiklassa määritetyn toimeentulon vähimmäismäärän suuruinen. Jos 2 artiklan a, c tai d alakohdassa tarkoitettu muuhun henkilöstöön kuuluva kuolee, leskeneläkkeen määrää korotetaan 60 prosenttiin vanhuuseläkkeestä, joka olisi maksettu muuhun henkilöstöön kuuluvalle, jos hän olisi voinut vaatia sitä kuolinpäivänään palveluksessaoloajasta tai iästä riippumatta.» Poistetaan kolmas kohta. 38 artikla Muutetaan 37 artikla seuraavasti: 1) lisätään kolmannen kohdan jälkeen uusi kohta seuraavasti: «Jos 2 artiklan a, c tai d alakohdassa tarkoitettu sellainen entinen tilapäinen muuhun henkilöstöön kuuluva kuolee, jonka palvelussuhde on päättynyt ennen, kuin hän täytti 60 vuotta ja joka on pyytänyt, että hänen vanhuuseläkkeensä maksamista siirretään sitä kuukautta seuraavan kuukauden ensimmäisen päivään, jolloin hän täyttää 60 vuotta, henkilöstösääntöjen liitteessä VII olevassa 2 artiklassa tarkoitetussa merkityksessä hänen huollettavanaan olevilla lapsilla on oikeus orvoneläkkeeseen edellisissä kohdissa säädetyin edellytyksin.» 2) on tarpeen lisätä neljännessä alakohdassa olevien sanojen «tilapäiseen henkilöstöön kuuluvan» jälkeen sanat «tai sellaisen entiseen muuhun henkilöstöön kuuluvan, joka saa vanhuus- tai työkyvyttömyyseläkettä,» ja korvata sana «jälkimmäisen» sanoilla «jälkeenjääneen puolison» sekä korvata sanat «80 artiklan viimeinen kohta» sanoilla «80 artiklan neljäs kohta». 39 artikla Lisätään 38 artiklan jälkeen kohta seuraavasti: «38 a artikla Henkilöstösääntöjen 81 a artiklassa säädettyjä enimmäismäärää ja jakoperustetta koskevia sääntöjä sovelletaan soveltuvin osin.» 40 artikla Muutetaan 39 artikla seuraavasti: 1) korvataan 1 kohdan ensimmäinen alakohta seuraavasti: «1) Kun 2 artiklan b alakohdassa tarkoitettu muuhun henkilöstöön kuuluvan palvelussuhde päättyy, hänellä on oikeus erorahaan, joka lasketaan henkilöstösääntöjen liitteessä VIII olevan 12 artiklan edellytysten mukaisesti.» 2) korvataan 2 kohdassa sanat «c tai d alakohdassa» sanoilla «a, c tai d alakohdassa», 3) lisätään alakohta seuraavasti: «3. Vanhuuseläkkeen saajalla, joka saa eläkkeen täytettyään 60 vuotta tai myöhemmin, on oikeus henkilöstösääntöjen liitteessä VII olevien edellytysten mukaisesti henkilöstösääntöjen 67 artiklassa tarkoitettuihin kotitalouslisiin; kotitalouslisä lasketaan edunsaajan eläkkeen perusteella.» 41 artikla Muutetaan 6 luku seuraavasti: 1) - muutetaan D jakson otsikko seuraavasti: «TYÖKYVYTTÖMYYS- JA HENKIVAKUUTUSJÄRJESTELMÄN SEKÄ ELÄKEJÄRJESTELMÄN RAHOITTAMINEN», - luetaan 41 artikla seuraavasti: «Edellä B ja C jaksossa säädetyn sosiaaliturvajärjestelmän rahoituksen ollessa kyse henkilöstösääntöjen 83 artiklan määräyksiä sekä sen liitteessä VIII olevaa 36 ja 38 artiklaa sovelletaan vastaavasti.» 2) lisätään 42 artiklan jälkeen jakso seuraavasti ja muutetaan 43 artikla seuraavasti: «E jakso TILAPÄISTEN MUUHUN HENKILÖSTÖÖN KUULUVIEN OIKEUKSIEN TOTEUTTAMINEN 43 artikla Henkilöstösääntöjen liitteessä VIII olevia 40-44 artiklan määräyksiä sovelletaan soveltuvin osin.» 3) lisätään 43 artiklan jälkeen jakso ja muutetaan 44 artikla seuraavasti: «F jakso ETUUKSIEN MAKSAMINEN 44 artikla Henkilöstösääntöjen 81 a ja 82 artiklan etuuksien maksamista koskevia säännöksiä sekä henkilöstösääntöjen liitteessä VIII olevia 45 artiklan etuuksien maksamista koskevia määräyksiä sovelletaan vastaavasti. Määrät, jotka muuhun henkilöstöön kuuluvan on kuitenkin maksettava yhteisölle tämän vakuutusjärjestelmän mukaan sinä päivänä, jolloin etuudet on maksettavissa, vähennetään henkilöstösääntöjen liitteessä VIII olevassa 45 artiklassa tarkoitetun toimielimen määrittämällä tavalla muuhun henkilöstöön kuuluvalle tai tämän oikeudenomistajalle maksettavista määristä. Tämä vähentäminen voidaan suorittaa useamman kuukauden kuluessa.» 4) lisätään 44 artiklan jälkeen jakso ja 44 a artikla seuraavasti: «G jakso YHTEISÖJEN SIJAANTULO 44 a artikla Henkilöstösääntöjen 85 a artiklan yhteisöjen sijaantuloa koskevia määräyksiä sovelletaan soveltuvin osin.» 42 artikla Henkilöstösääntöjen 49 artiklassa: 1) korvataan 1 kohta seuraavasti: «1. Sen jälkeen kun henkilöstösääntöjen liitteessä IX tarkoitettu kurinpitomenettely, jota sovelletaan soveltuvin osin on päättynyt, palvelussopimus voidaan irtisanoa ilman irtisanomisaikaa kurinpidollisista syistä siinä tapauksessa, että tilapäinen muuhun henkilöstöön kuuluva on tahallaan tai huolimattomuuden vuoksi vakavasti laiminlyönyt velvollisuutensa. Perustellun päätöksen tekee 6 artiklan ensimmäisessä alakohdassa tarkoitettu viranomainen, sen jälkeen kun sille, jota asia koskee, on annettu mahdollisuus esittää puolustuksensa. Ennen palvelussopimuksen irtisanomista muuhun henkilöstöön kuuluva voidaan tilapäisesti pidättää tehtävistään henkilöstösääntöjen 88 artiklassa säädettyjen edellytysten mukaisesti, joita sovelletaan soveltuvin osin.» 2) korvataan 2 kohdassa sanat «tässä tapauksessa» seuraavasti: «Kun sopimus irtisanotaan edellä 1 kohdan mukaisesti,» 43 artikla Korvataan 50 artiklan 2 kohta seuraavasti: «2. Tässä tapauksessa irtisanomispäätöksen tekee 6 artiklan ensimmäisessä alakohdassa tarkoitettu viranomainen sen jälkeen, kun asianomaista on kuultu ja kun henkilöstösääntöjen liitteessä IX, jota sovelletaan soveltuvin osin, tarkoitettu kurinpitomenettely on päättynyt. Ennen palvelussopimuksen purkamista muuhun henkilöstöön kuuluva voidaan tilapäisesti pidättää tehtävistään henkilöstösääntöjen 88 artiklassa säädettyjen edellytysten mukaisesti, joita sovelletaan soveltuvin osin.Sovelletaan 49 artiklan 2 kohdan määräyksiä.» 44 artikla Lisätään 50 artiklan jälkeen uusi artikla seuraavasti: «50 a artikla Sen estämättä mitä 49 ja 50 artiklassa säädetään, kaikkien niiden velvoitteiden tahallisesta laiminlyömisestä tai huolimattomuudesta, jotka tilapäisen muuhun henkilöstöön kuuluvan tai entisen muuhun henkilöstöön kuuluvan on täytettävä näiden palvelussuhteen ehtojen mukaan, seuraa kurinpitotoimenpide henkilöstösäätöjen VI jaksossa ja tarvittaessa henkilöstösäätöjen liitteessä IX, joita sovelletaan soveltuvin osin, säädettyjen edellytysten mukaisesti.» 45 artikla Täydennetään 59 artiklan ensimmäinen kohta virkkeellä seuraavasti: «Palkallinen sairasloma ei ole kuitenkaan kuukautta pidempi tai avustavaan muuhun henkilöstöön kuuluvan suorittamaa palveluksessaoloaikaa pidempi.» 3 LUKU SIIRTYMÄSÄÄNNÖKSET 46 artikla 1. Eläkkeen- tai korvauksensaaja, jonka palkkaoikeudet vähenevät tämän asetuksen vuoksi, saa kuukausittain lasketun vastaavan suuruisen korvauksen, joka on asianomaisen ennen kyseisen asetuksen voimaantuloa saamien nettomäärien ja niiden nettomäärien erotus, jotka hän saa voimassa olevien säännösten mukaan. Niiden nettomäärien määrittämiseksi, jotka asianomainen sai ennen tämän asetuksen voimaantuloa, on tarpeen ottaa huomioon, jos se on teoriassa tarpeen, perheestä aiheutuvat kulut, jotka vastaavat korvausta laskettaessa esitettyjä kuluja. Ensimmäisessä ja toisessa alakohdassa tarkoitettujen nettomäärien määrittämisessä ei oteta huomioon korjauskertoimia. Tähän korvaukseen sovelletaan korjauskerrointa ja korvaus maksetaan henkilöstösääntöjen 82 artiklassa vahvistettujen edellytysten mukaisesti. 2. Näiden siirtymäsäännösten soveltamisalaa laajennetaan käsittämään henkilöstösääntöjen liitteessä VIII, sellaisena kuin se on ennen tässä asetuksessa tehtyjä muutoksia, tarkoitettuihin jälkeenjääneen eläkkeen saajiin. 3. Tämän asetuksen säännöksiä sovelletaan soveltuvin osin tilapäisen muuhun henkilöstöön kuuluvan oikeudenomistajiin. 4 LUKU LOPPUSÄÄNNÖKSET 47 artikla Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Kuitenkin 46 artiklan 2 kohtaa sovelletaan 4 päivästä toukokuuta 1978 alkaen ja 27 artiklaa 27 päivästä heinäkuuta 1983 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 27 päivänä syyskuuta 1985. Neuvoston puolesta Puheenjohtaja R. STEICHEN () EYVL N:o L 56, 4.3.1968, s. 1 () EYVL N:o L 180, 12.7.1985, s. 3